text: Vardes bronzekalv forsøgt stjålet
  11 januar 2014 kl. 07.36
  Lørdag morgen blev et af Vardes vartegn, bronzekalven ved Nørrevold, forsøgt stjålet.
  Den cirka 100 kilo tunge kalv af bronze blev halv fem lørdag morgen forsøgt stjålet, men tyvene har åbenbart hurtigt givet op. For tyren blev fundet hundrede meter derfra ? gemt i en gyde.
  Den cirka 80 centimeter høje kalv er nu blevet kørt til politistationen. Hvordan den er blevet fjernet fra sit fundament, er endnu uvist. Hos Syd- og Sønderjyllands Politi er de glade for, at et vidne var opmærksom i de tidlige morgentimer.
  - Det er skønt at borgerne i Varde også er vågne fra morgenstunden af. Det er altid godt, når borgerne reagerer hurtigt og hjælper politiet, siger vagtchef fra Syd- og Sønderjyllands politi, Bjørn Pedersen, til TV SYD.
  Kalven blev opstillet i Varde i 1984 og er udført af kunstneren Nikolaus Wehding .
  